CELEX: 62013TN0540
Language: da
Date: 2013-10-01 00:00:00
Title: Sag T-540/13: Sag anlagt den 1. oktober 2013 — Société européenne des chaux et liants mod ECHA

1.2.2014   
            
            
               DA
            
            
               Den Europæiske Unions Tidende
            
            
               C 31/10
            
         Sag anlagt den 1. oktober 2013 — Société européenne des chaux et liants mod ECHA
   (Sag T-540/13)
   2014/C 31/18
   Processprog: fransk
   
      Parter
   
   
      Sagsøger: Société européenne des chaux et liants (Bourgoin-Jallieu, Frankrig) (ved advokat J. Dezarnaud)
   
      Sagsøgt: Det Europæiske Kemikalieagentur (ECHA)
   
      Sagsøgerens påstand
   
   
               —
            
            
               Selskabet ECL’s anmodning om fuldstændig fritagelse for den administrationsafgift, som selskabet er blevet meddelt, imødekommes.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om fritagelse for den administrationsafgift, som er pålagt ved ECHA’s afgørelse SME (2013) 1665 af 21. maj 2013, der fastslår, at sagsøgeren ikke opfylder betingelserne for at opnå en fritagelse for afgiften for små virksomheder som følge af den berigtigelse, som sagsøgeren indgav efter, at Det Europæiske Kemikalieagentur indledte proceduren for verifikation af virksomhedens størrelse.
   Til støtte for søgsmålet har sagsøgeren fremsat en række klagepunkter vedrørende:
   
               —
            
            
               den omstændighed, at den iværksatte sanktion er uforholdsmæssig i forhold til den fejl, selskabet kan bebrejdes
            
         
               —
            
            
               den omstændighed, at selskabet har berigtiget sin erklæring ved første henvendelse ved en enkelt forespørgsel fra ECHA
            
         
               —
            
            
               den omstændighed, at det er undskyldeligt, at selskabet har fejlfortolket et yderst teknisk dossier, der er udarbejdet på et for selskabet fremmed sprog
            
         
               —
            
            
               den omstændighed, at en automatisk sanktion er misvisende.